Suwannee

Suwannee eli Suwanee on joki eteläisessä Georgiassa ja pohjoisessa Floridassa Yhdysvalloissa. Se on noin 396 kilometrin pituinen luonnon­tilainen tumma­vetinen joki.

Suwannee sijaitsee muinaisen salmen kohdalla, joka aikoinaan erotti saarena olleen Floridan niemimaan manteresta.

Joen kulku

Joki alkaa Okefenokeen soilta Fargosta, Georgiasta. Sieltä se virtaa lounaaseen Floridaan, jossa se virtaa kalkkikivi­pitoisten maiden halki. Lähellä White Springsiä se kääntyy länteen, ja siihen laskevat sivujoet Alapaha ja Withlacoochee, joiden valuma-alue käsittää suuren osan eteläistä ja keskistä Georgiaa. Joen mutkitteleva osuus on Floridan Hamiltonin piirikunnan etelärajana. Myöhemmin joki kääntyy etelään lähellä Ellavilleä ja jälleen lounaiseen lähellä Luravilleä. Siihen laskee idästä Branford pian Branfordin jälkeen, minkä jälkeen joki kääntyy etelään ja laskee Meksikonlahteen lähellä Suwanneen kaupunkia.

Nimen alkuperä 
Joen nimen alkuperälle on esitetty useita selityksiä:
 Jerald Milanovichin mukaan nimi Suwannee johtuu alueella 1600-luvulla toimineen espanjalaisen lähetys­saarnaajan nimestä San Juan de Guacara. Nimi olisi ensin lyhentynyt muotoon San Juan-ee, josta se olisi muuntunut nykyiselleen.
 Etelä-Floridan yliopiston verkkosivujen mukaan timucian kielessä sana Suwani tarkoittaa kaikujokea, kaislajokea, syvää vettä tai mutkittelevaa jokea.
 William Brightin mukaan "Suwanee" johtuu cherokeekylän nimestä Sawani.

Historia

Suwanneejoen seutu on ollut asuttu jo tuhansia vuosia. Ajanlaskumme ensimmäisellä vuosituhannella sen tienoilla vallitsi Weedon-saaren arkeologinen kulttuuri ja vuoden 900 aikoihin siitä kehittynyt paikallinen kulttuuri, joka tunnetaan Suwanneen laakson kulttuurina.

1500-luvulla jokilaaksossa asui kaksi lähisukuista timucuakielistä kansaa, yustagat joen länsi- ja pohjoisutinat itäpuolella.Worth vol. I, pp. 28–29.

1700-luvulla joen varrella asuivat seminolit.

Höyrylaiva Madison liikennöi joella ennen Yhdysvaltain sisällissotaa, ja White Springsin alueella sijainneet rikkipitoiset lähteet tulivat suosituksi terveyskylpylöinä. 1800-luvun lopulla alueella toimi 14 hotellia.

Suwannee lauluissa

Suwanneejoen ranta mainitaan laulajan kaipaamana kotiseutuna Stephen Fosterin vuonna 1851 kirjoittamassa tunnetussa laulussa Old Folks at Home, jossa sen nimi esiintyy muodossa Swanee River, alkuperäisessä versiossa murteellisesti muodossa Swanee Ribber.

Foster itse ei ollut koskaan käynyt Floridassa eikä nähnyt Suwanneejokea. Kun hän kirjoitti laulua ja oli saanut sen muilta osin lähes valmiiksi, hän kuitenkin tarvitsi siihen jonkin Yhdysvaltojen eteläosassa sijaitsevan joen nimen, jonka oli oltava kaksitavuinen sopiakseen laulun rytmiin. Sitä varten hän kysyi veljeltään Morrison Fosterilta, tunsiko hän jonkin sellaisen joen nimen. Yazoota ja Pee Deetä ehdotettiin, mutta Stephen Foster hylkäsi molemmat. Kun he etsivät sopivaa joen nimeä kartasta, he löysivät Suwanneejoen, jonka nimi kuitenkin oli lyhennettävä muotoon "S'wanee", jotta se sopisi rytmiin. Vuonna 1935 laulu julistettiin Floridan osavaltion lauluksi. Kun laulun sanoja ei kuitenkaan kaikilta osin voitu pitää poliittisesti korrekteina, vuonna 1983 laulun virallisen version sanoitukseen tehtiin useita muutoksia. Useilla Suwanneejoen ylittävillä silloilla on kyltti, jossa ilmoitetaan kyseessä olevan "historiallinen Suwanneejoki" ja joissa on myös laulun ensimmäisen säkeen nuotit.

Fosterin laulusta on olemassa ainakin kaksi suomennosta, joista toisen (nimellä "Synnyinseutu") on tehnyt R. R. Ryynänen ja toisen Kullervo (nimellä "Vanhempien koti"). Koska laulussa esiintyvä joen nimi Swanee muistuttaa englannin kielen sanaa swan ’joutsen’, joen nimi on kummassakin, muutoin toisistaan täysin poikkeavassa, versiossa suomennettu "Joutsen­virraksi".

Joki mainitaan myös George Gershwinin laulussa Swanee, jonka on sanoittanut Irving Caesar ja jonka teki tunnetuksi Al Jolson.

Molemmissa lauluissa viitataan banjon soittoon ja elämään plantaaseilla, tosin sellaisena kuin ne ennen Yhdysvaltain sisällissotaa olivat tyypillisiä enemmänkin Etelä-Carolinalle kuin Etelä-Georgialle ja Pohjois-Floridalle soineen ja pienine maatiloineen.

Don Ameche esitti Fosteria fiktitiivisessä elämäkerrallisessa elokuvassa S'wanee River vuodelta 1939.

Virkistyskäyttö

Floridan ympäristön­suojelu­viranomaiset, Suwanneen vesipiiri, kaupungit, liikeyritykset ja kahdeksan piirikunnan asukkaat ovat käynnistäneet Suwannee River Wilderness Trail -nimisen yhteishankkeen. Joella liikennöidään 274 kilometrin pituista laivalinjaa, joka uluttuu Stephen Foster Folk Culture Centerin valtion­puistosta Meksikon­lahdelle.

Joen alajuoksun varrella on suojelualue, Lower Suwannee National Wildlife Refuge, jossa voi tarkkailla ja valokuvata lintuja ja villieläimiä, kalastaa tai liikkua kanootilla ja jossa pidetään myös opastettuja kävelyretkiä. Alueella on pitkospuu­polkuja ja lintu­torneja, ja myös ajoreitti on rakenteilla.

Viime vuosina Suwanneen varrella on pidetty monia musiikkitapahtumia. Magnolia Festival, SpringFest ja Wanee on pidetty vuosittain Live Oakissa joen rannalla. Niissä ov­at esiintyneet muun muassa Vassar Clements, Peter Rowan, David Grisman, Allman Brothers Band ja String Cheese Incident.

Joen ylittävät sillat

Georgia
 Silta Tie Kuva Sijainti ID-numero KoordinaatitSuwannee River SillOkefenokee National Wildlife Refuge25px Yhdysvaltain valtatie 441Georgian osavaltion tie 89Georgian osavaltion tie 94Edith, Fargo

Florida

 Silta Tie Kuva Sijainti ID-numero Koordinaatit20px CR 6290027Ed Scott Bridge20px Yhdysvaltain valtatie 41White Springs290083J. Graham Black-Joseph W. McAlpin Bridge25px Floridan tie 13670pxWhite Springs29003020px Yhdysvaltain valtatie 75Old US 129 Bridge93rd Drive(Closed)70pxSuwannee Springs25px Yhdysvaltain valtatie 129Suwannee Springs32001925px Floridan maantie 249320052RautatiesiltaCSX Transportation -rautatieEllaville, FloridaHillman Bridge( Old Ellaville Bridge)Vanha Yhdysvaltain valtatie 90(suljettu)70pxEllaville, Florida20px Yhdysvaltain valtatie 9070pxEllaville, Florida35006220px Interstate 10Suwannee River State ParkPaikallistie 25070pxDowling Park370018Hal W. Adams Bridge20px Floridan tie 5170pxMayo - Luraville330009Drew BridgeSuwannee & San Pedro RailroadFrank R. Norris Bridge20px Yhdysvaltain valtatie 2770pxBranford, FloridaW. O. Cannon - D. W. McCollister BridgePaikallistie 34070pxBell310002Nature Coast State Trail70pxOld TownJoe H. Anderson Sr. Bridge20px Yhdysvaltain valtatie 19Yhdysvaltain valtatie 9820px20px Yhdysvaltain valtatie 27 70pxFannins Springs300031, 300061

 Lähteet 




 Viitteet 

Aiheesta muualla

 USF page with history
  Info on the Suwannee River and surrounding areas from SRWMD
 Suwanee River Watershed - Florida DEP
 Feature Detail Report for: Suwannee River - GNIS
 Where it's SpringTime year round 

Luokka:Yhdysvaltain joet
Luokka:Meksikonlahteen laskevat vesistöt
Luokka:Georgian osavaltion maantiede
Luokka:Floridan maantiede